CELEX: 32020D2031
Language: lv
Date: 2020-12-10 00:00:00
Title: Padomes Lēmums (KĀDP) 2020/2031 (2020. gada 10. decembris), ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)

11.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 419/26
               
            
         PADOMES LĒMUMS (KĀDP) 2020/2031
         (2020. gada 10. decembris),
         ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2012. gada 16. jūlijā pieņēma Lēmumu 2012/389/KĀDP (1) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR).
                  
               
                     (2)
                  
                  
                     Padome 2016. gada 12. decembrī pieņēma Lēmumu (KĀDP) 2016/2240 (2), ar ko grozīja misijas pilnvaras, lai to koncentrētu uz spēju veidošanu Somālijā, un mainīja misijas nosaukumu uz EUCAP Somalia.
                  
               
                     (3)
                  
                  
                     Padome 2018. gada 10. decembrī pieņēma Lēmumu (KĀDP) 2018/1942 (3), ar ko groza Lēmumu 2012/389/KĀDP, lai pagarinātu EUCAP Somalia termiņu un piešķirtu tai finanšu atsauces summu laikposmam līdz 2020. gada 31. decembrim. Finanšu atsauces summa tika palielināta ar Padomes Lēmumu (KĀDP) 2020/663 (4).
                  
               
                     (4)
                  
                  
                     Saistībā ar visaptverošu un koordinētu KDAP iesaistes Somālijā un Āfrikas ragā stratēģisko pārskatīšanu Politikas un drošības komiteja vienojās pagarināt EUCAP Somalia līdz 2022. gada 31. decembrim un grozīt misijas pilnvaras.
                  
               
                     (5)
                  
                  
                     Attiecīgi būtu jāgroza Lēmums 2012/389/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2012/389/KĀDP groza šādi:
            
                        1)
                     
                     
                        lēmuma 2. un 3. pantu aizstāj ar šādiem:
                        
                           “2. pants
                           
                           Pamatuzdevums
                           
                              1.   EUCAP Somalia mērķis ir palīdzēt Somālijai stiprināt tās spējas jūras drošības jomā, lai dotu tai iespēju efektīvāk īstenot jūras tiesības.
                           
                           
                              2.   Turklāt EUCAP Somalia palīdz Somālijai stiprināt tās policijas spējas, lai palīdzētu īstenot Somālijas pārejas plānu, ar ko nodot ar drošību saistītu atbildību Somālijas iestādēm.
                           
                        
                        
                           3. pants
                           Mērķi un uzdevumi
                           
                              1.   Lai izpildītu 2. pantā izklāstīto pamatuzdevumu, EUCAP Somalia:
                              
                                          a)
                                       
                                       
                                          stiprina Somālijas jūras civilo tiesību īstenošanas spēju, lai īstenotu efektīvu jūrlietu pārvaldību savā piekrastē, iekšējos ūdeņos, teritoriālajā jūrā un ekskluzīvajā ekonomiskajā zonā;
                                       
                                    
                                          b)
                                       
                                       
                                          pastiprina Somālijas spēju veikt zvejas inspekciju un kontroli, nodrošināt meklēšanu un glābšanu jūrā, cīnīties pret kontrabandu, apkarot pirātismu un piekrastes zonā nodrošināt kārtību uz sauszemes un jūrā;
                                       
                                    
                                          c)
                                       
                                       
                                          stiprina Iekšējās drošības ministrijas un Somālijas policijas dienesta spējas, lai īstenotu Somālijas pārejas plānu, ar ko nodot ar drošību saistītu atbildību Somālijas iestādēm.
                                       
                                    
                           
                              2.   Lai sasniegtu minētos mērķus, EUCAP Somalia atbalsta Somālijas iestādes vajadzīgo tiesību aktu izstrādē un tiesu iestāžu izveidošanā:
                              
                                          a)
                                       
                                       
                                          nodrošinot nepieciešamo mentorēšanu, konsultācijas, apmācību un aprīkojumu Somālijas jūras civilo tiesību īstenošanas vienībām;
                                       
                                    
                                          b)
                                       
                                       
                                          sniedzot padomus un nodrošinot pēc iespējas mentorēšanu par politiku, vadību, kontroli un koordināciju, kā arī sniedzot projektu atbalstu un aprīkojumu Iekšējās drošības ministrijai un Somālijas policijas dienestam, lai atbalstītu Savienības un starptautisko partneru iniciatīvas.
                                       
                                    
                           
                              3.   Lai sasniegtu minētos mērķus, EUCAP Somalia darbojas saskaņā ar operācijas norādēm un uzdevumiem, kas noteikti Padomes apstiprinātajos operatīvās plānošanas dokumentos.
                           
                           
                              4.   EUCAP Somalia neveic nekādas izpildfunkcijas.”;
                           
                        
                     
                  
                        2)
                     
                     
                        Lēmuma 13. panta 1. punktam pievieno šādu daļu:
                        “Finanšu atsauces summa, kas paredzēta, lai ar EUCAP Somalia saistītos izdevumus segtu laikposmā no 2021. gada 1. janvāra līdz 2022. gada 31. decembrim, ir 87 780 000 EUR.”;
                     
                  
                        3)
                     
                     
                        lēmuma 14. panta 4. un 5. punktu aizstāj ar šādiem:
                        
                           “4.   Misijas vadītājs sadarbojas ar pārējiem starptautiskajiem dalībniekiem reģionā, jo īpaši Apvienoto Nāciju organizācijas (ANO) Politisko biroju Somālijā, ANO Narkotiku un noziedzības novēršanas biroju, ANO Attīstības programmu, Interpolu un Starptautisko Jūrniecības organizāciju.
                        
                        
                           5.   Misijas vadītājs cieši koordinē darbības ar Atalanta, Eiropas Savienības militāro misiju, lai palīdzētu Somālijas drošības spēku apmācībā (EUTM Somalia), un attiecīgajām Savienības atbalsta programmām.”;
                        
                     
                  
                        4)
                     
                     
                        lēmuma 16. panta pēdējo teikumu aizstāj ar šādu:
                        “To piemēro līdz 2022. gada 31. decembrim.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 10. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 187, 17.7.2012., 40. lpp.).
         
            (2)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).
         
            (3)  Padomes Lēmums (KĀDP) 2018/1942 (2018. gada 10. decembris), ar ko pagarina un groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia) (OV L 314, 11.12.2018., 56. lpp.).
         
            (4)  Padomes Lēmums (KĀDP) 2020/663 (2020. gada 18. maijs), ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia) (OV L 157, 19.5.2020., 1. lpp.).